wannaphong/clean_thaiwikipedia huggingface dataset:
# แมคกายเวอร์ ยอดคนสมองเพชร
แมคกายเวอร์ ยอดคนสมองเพชร  เป็นละครโทรทัศน์แนวแอคชั่น-ผจญภัย สร้างโดย ปีเตอร์ เอ็ม. เลนคอร์ฟ นำแสดงโดย ลูคัส ทิลล์ รับบท อังกัส "แม๊ค" แมคกายเวอร์ ละครเรื่องนี้รีบูตมาจากละครโทรทัศน์ที่ส้างโดยช่อง ABC ชื่อเดียวกัน ออกอากาศครั้งแรกในวันที่ 23 กันยายน 2016 ทางช่อง CBS จนถึงซีซั่น 4 ในปี 8 พฤษภาคม 2020 ในเดือนพฤษภาคม 2020 CBS ได้สร้างซีซั่นที่ 5 ขึ้น โดยออกอากาศครั้งแรกในวันที่ 4 ธันวาคม 2020.

เนื้อเรื่องย่อ
เรื่องราวของ แองกัส แม็คกายเวอร์ ในวัยชายหนุ่มที่มีอายุอยู่ในช่วง 20 กว่าๆ กับการเรียนรู้ที่จะเป็นสุดยอดสายลับในแบบฉบับของเขา เขาใช้ไหวพริบในการแก้ไขปัญหาต่างๆ ด้วยมีดพับสวิสเพียงเล่มเดียวหรือคลิปกระดาษ ซึ่งมีดพับสวิสก็แปลงเป็นเอกลักษณ์ให้กับซีรี่ส์เรื่องนี้ เมื่อแม็คกายเวอร์ได้ถูกหักหลังโดยแฟนสาวของเขา ทำให้แม็คกายเวอร์ต้องออกตามหาความจริงว่าใครอยู่เบื้องหน้าพร้อมกับปฏิบัติภารกิจช่วยโลกไปพร้อมๆกัน 

นักแสดง
นักแสดงนำ
 ลูคัส ทิลล์ รับบท อังกัส "แม๊ค" แม๊คกายเวอร์
 จอร์จ เอียดส์ รับบท แจ๊ค ดาลตัน
 ซานดรีน โฮลท์ รับบท แพททริเซีย ธอร์นตัน
 ทริสตีน เมย์ส รับบท ริลีย์ เดวิส
 จัสติน ไฮร์ส รับบท วิลท์ โบเซอร์
 เมเรดีท เอียตัน รับบท มาทิลดา "แมตตี้" เว็บเบอร์
 อิซาเบล ลูคัส รับบท ซาแมนต้า เคจ
 เลวี ทราน รับบท เดซิรี "เดซี่" งูเยน
 เฮนรี เอียน คูซิค รับบท รัสเซลล์ "รัส/รัสตี้" เทย์เลอร์ 

นักแสดงสมทบ
 เทรซี่ สปิริดากอส รับบท นิกกี้ คาร์เพนเทอร์
 เอมี แอคเคอร์ รับบท ซาร่าห์ แอดเลอร์
 เดวิด ดัสมัลเชียน รับบท Murdoc 
 เคท บอนด์ รับบท จิลล์ มอร์แกน
 ลอว์เรน เวเลซ รับบท คัสซานดร้า โกลฟเวอร์ (season 2)
 เรจ์น เอ็ดวอร์ดส์ รับบท ลีอันน่า มาร์ติน (seasons 2–3)
 วิลเลียม บัลด์วิน รับบท เอลวูด เดวิดส์ (seasons 2–3)
 เลนส์ กรอส รับบท บิลลี่ คอลต้อน (seasons 1–3)
 เชอรีล ลี ราฟ รับบท มาม่า คอลต้อน (seasons 1–3)
 เอเมอรอน บรู๊ค รับบท ชาร์ลี โรบินสัน (seasons 1–3)
 เทต โดโนเวน รับบท เจมส์ แม๊คกายเวอร์/"โอเวอร์ไซท์" (seasons 2–4)
 ซีบองกิลล์ มลัมโบ รับบท นาช่า (season 3)
 เบรนเดน ไฮนส์ รับบท อีธาน เรนส์ (season 3)
 ลีโอนาร์โด นัม รับบท อูเบรย์ (season 4)
 แอมเบอร์ สกาย นอเยส รับบท สการ์เล็ตต์ (season 4)
 เจรี ไรอัน รับบท เกวนโดลิน "เกว็น" ฮาเยส (season 4)

 รางวัลและการเสนอชื่อเข้าชิง 
 ปี รางวัล สาขา ผู้รับรางวัล ผลการแข่งขัน  2017 People's Choice Awards ละครใหม่ยอดนิยม MacGyver   Creative Arts Emmy Awards Outstanding Stunt Coordination for a Drama Series, Limited Series, or Movie Jeff Wolfe  BMI Awards  Keith Power  2018 Teen Choice Awards Choice TV Actor: Action ลูคัส ทิลล์  2019 Choice TV Show: Action MacGyver  Choice TV Actor: Action ลูคัส ทิลล์
# ซีเอฟเอ็นเอ็ม
หญิงสวมเสื้อผ้า ชายเปลือยกาย  เป็นประเภทของงานด้านกามารมณ์ที่มีพื้นฐานมาจากปฏิสัมพันธ์จริงหรือจินตนาการที่ชายจำนวนหนึ่งคนหรือมากกว่านั้นเปลือยกาย ขณะที่หญิงจำนวนหนึ่งคนหรือมากกว่านั้นสวมเสื้อผ้า ในสมัยคลาสสิก การแสดงภาพชายเปลือยกาย (รวมถึงการแสดงอวัยเพศ) ได้รับการยอมรับมากกว่าหญิงเปลือยกาย ต่อมาในสมัยฟื้นฟูศิลปวิทยา มุมมองในประเด็นนี้กลับสลับกัน 

thumb|ซีเอฟเอ็นเอ็มที่ประเทศโปแลนด์

นักเขียนคตินิยมสิทธิสตรีอย่าง คริสเตียนา โฮฟฟ์ ซอมเมอส์และนาโอมิ วูลฟ์ ได้เขียนเกี่ยวกับประเด็นนี้ว่าเสรีภาพทางเพศของหญิงนำไปสู่การที่หญิงจำนวนมากพลิกบทบาทด้วยการที่พวกเธอมองว่าชายเป็นวัตถุทางเพศ ในลักษณะเดียวกันกับที่พวกเธอวิจารณ์การกระทำของชายต่อหญิงSommers, Christina Hoff. 1994. Who Stole Feminism? How Women Have Betrayed Women. New York. Simon and Schuster (pp.264-265),  (hc),  (pb)Wolf, Naomi. 1994. Fire With Fire: The New Female Power and How to Use It. New York: Fawcett Columbine (pp.225-228), .Friend, Tad. Yes (feminist women who like sex) Esquire. February 1994

ดูเพิ่ม
บีดีเอสเอ็ม
การยอมจำนนของชาย
ซีเอ็มเอ็นเอฟ
# ถ้ำเอลโลรา
เอโลรา (Ellora; \e-ˈlȯr-ə\) หรือนิยมทับศัพท์อิงชื่อภาษาอังกฤษว่า เอลโลรา หรือชื่อในภาษามราฐี เวรูละ (มราฐี: वेरूळ; ไอเอเอสที:) เป็นแหล่งมรดกโลกโดยยูเนสโกตั้งอยู่ที่อำเภอออรังกาบาด รัฐมหาราษฏระ ประเทศอินเดีย เป็นหมู่ศาสนสถานและวิหารเจาะหิน (rock-cut) ที่ใหญ่ที่สุดแห่งหนึ่งของโลก ประกอบด้วยงานศิลปะและโบราณสถานของศาสนาฮินดู, ศาสนาพุทธ และศาสนาไชนะ อายุราวปี 600–1000, Quote: "These 34 monasteries and temples, extending over more than 2 km, were dug side by side in the wall of a high basalt cliff, not far from Aurangabad, in Maharashtra. Ellora, with its uninterrupted sequence of monuments dating from A.D. 600 to 1000, brings the civilization of ancient India to life. Not only is the Ellora complex a unique artistic creation and a technological exploit but, with its sanctuaries devoted to Buddhism, Hinduism and Jainism, it illustrates the spirit of tolerance that was characteristic of ancient India." ถ้ำหมายเลข 16 ถือเป็นสถาปัตยกรรมเจาะหินก้อนเดี่ยว (single monolithic rock excavation) ที่ใหญ่ที่สุดในโลก ภายในถ้ำหมายเลข 16 คือไกรลาศมนเทียร และราชรถที่สร้างขึ้นเพื่อบูชาพระศิวะWorld Heritage Sites – Ellora Caves, Archeological Survey of India (2011), Government of IndiaJohn Stratton Hawley (1981), Scenes from the Childhood of Kṛṣṇa on the Kailāsanātha Temple, Ellora, Archives of Asian Art, Vol. 34 (1981), pp. 74–90M. K. Dhavalikar (1982), "KIlasa – The Stylistic Development and Chronology", Bulletin of the Deccan College Research Institute, Vol. 41, pp. 33–45

ปัจจุบันค้นพบถ้ำมากกว่า 100 ถ้ำในหมู่ถ้ำเอโลรา ทั้งหมดสร้างขึ้นโดยการเจาะเข้าไปในหน้าผาหินบะซอลต์ในหมู่เทือกเขาจารนันทรี (Charanandri Hills) ปัจจุบันมีเพียง 34 ถ้ำที่เปิดให้เข้าชมสำหรับสาธารณชน ในจำนวนนี้ประกอบด้วยวิหารในศาสนาพุทธ 12 แห่ง (ถ้ำหมายเลข 1–12), ฮินดู 17 แห่ง (ถ้ำหมายเลข 13–29) และไชนะ 5 แห่ง (ถ้ำหมายเลข 30–34) ภายในแต่ละวิหารเจาะหินเป็นการแสดงถึงศิลปกรรมและความเชื่อที่แพร่หลายในสหัสวรรษที่หนึ่ง และสร้างตามความเชื่อของแต่ละศาสนา การก่อสร้างให้อยู่ใกล้ชิดกันเช่นนี้เป็นการแสดงถึงความกลมเกลียวระหว่างศาสนาTime Life Lost Civilizations series: Ancient India: Land Of Mystery (1994) หมู๋วิหารทั้งหมดล้วนสร้างขึ้นในจักรวรรดิราษฏรกูฏ (สำหรับวิหารพุทธและฮินดู) และจักรวรรดิยาทวะ (วิหารไชนะ) สนับสนุนการก่อสร้างโดยกษัตริย์ ขุนนาง และผู้ค้าขายที่มั่งคั่งในแต่ละยุคสมัย
# ไนเจิล อึ้ง
ไนเจิล อึ้ง (, ; จีนกลาง: หวง จิ่นหยู; เกิดวันที่ 15 มีนาคม ค.ศ. 1991) เป็นนักแสดงตลกเดี่ยวชาวมาเลเซียที่มีถิ่นพำนักอยู่ในสหราชอาณาจักร เขาเป็นที่รู้จักในฐานะบทบาทตลกของเขา อังเคิลโรเจอร์ (Uncle Roger) ชายวัยกลางคนชาวเอเชียสวมเสื้อโปโลสีส้ม

ในเดือนกรกฎาคม 2020 ไนเจิลกลายเป็นกระแสทั่วโลกจากการสวมบทบาทเป็น “อังเคิลโรเจอร์” ชายวัยกลางคนชาวเอเชียซึ่งชมและวิจารณ์วิดีโอสอนทำข้าวผัดไข่วิดีโอหนึ่ง ปัจจุบันเขามียอดเข้าชมในยูทูบ 415.46 ล้านครั้ง บนช่องยูทูบของเขา และเขามีผู้ติดตามช่องของเขากว่า 6.01 ล้านคน

ชีวิตช่วงต้น
อึ้งเกิดในกัวลาลัมเปอร์ในครอบครัวมาเลเซียเชื้อสายจีนจากแต้จิ๋ว เขาจบการศึกษาด้านวิศวกรรมศาสตร์และปรัชญาจากมหาวิทยาลัยนอร์ธเวสเติร์นในปี 2014 อึ้งเคยทำงานเป็นนักวิทยาศาสตร์ข้อมูลและมีหน้าบนกิตฮับ

 การศึกษา 
อึ้งจบการศึกษาจากโรงเรียนมัธยมฉงฮว่าอินดีเพนเดนต์ กัวลาลัมเปอร์ และมหาวิทยาลัยนอร์ธเวสเติร์นตามลำดับ ต่อมาเขาได้เดินทางไปศึกษาต่อด้านวิศวกรรมศาสตร์ที่สหรัฐอเมริกาที่ซึ่งเขาได้เริ่มแสดงตลกเป็นกิจกรรมยามว่างในชิคาโก จากนี่นเขาได้ย้ายไปลอนดอน สหราชอาณาจักรเพื่อตามแฟนสาว ซึ่งปัจจุบันได้เลิกรากันแล้ว และเพื่อประกอบอาชีพนักวิทยาศาสตร์ข้อมูลให้กับสตาร์ตอัปเทคโนโลยีหลายแห่ง ก่อนจะตัดสินใจประกอบอาชีพตลกเต็มตัวในปี 2019

อาชีพ
อึ้งได้รับรางวัลอมิวสด์มูสลาฟ-ออฟ (Amused Moose Laugh-Off) ประจำปี 2016 และรองชนะเลิศลาฟฟิงฮอร์ส นิวแอ็กต์ออฟเดอะเยียร์ (Laughing Horse New Act of the Year) ประจำปี 2015 เขาเข้ารอบสุดท้ายสำหรับรางวัลตลกแห่งปี เลสเตอร์เมอร์คิวรี ในปี 2016 และตลกหน้าใหม่แห่งปี เลสเตอร์สแควร์ ในปี 2015

เขาเคยปรากฏตัวบนโทรทัศน์ในรายการ ร็อบ เดลานีย์ส์ สแตนด์อัปเซนทรอล, โรสต์แบตเติล และ ม็อกเดอะวีค

เขาจัดพอดคาสต์ ไรซ์ทูมีทยู (Rice to Meet You) คู่กับตลกขาวสวีเดนที่อาศัยในสหราชอาณาจักร 

บทบาทในฐานะอังเคิลโรเจอร์

ในเดือนกรกฎาคม 2020 อึ้งกลายเป็นที่รู้จักจากวิดีโอของเขาที่วิจารณ์วิดีโอสอนทำข้าวผัดไข่ของเฮร์ชา ปเฏล (Hersha Patel) ทางบีบีซีฟู้ด จากวิดีโอที่เป็นที่นิยมนี้ อึ้งกลายเป็นที่รู้จักไปทั่วในฐานะของบทบาทของเขาที่เป็นอังเคิลโรเจอร์ (Uncle Roger) ผู้พูดจากด้วยภาษาอังกฤษสำเนียงกวางตุ้งอย่างชัดเจนและแสดงออกอย่างภาคภูมิใจในภาพเหมารวม (stereotypes) อังเคิลโรเจอร์เป็นชายวัยกลางคน อายุประมาณ 50 ปี สวมเสื้อโปโลสีส้ม บริเวณรอบเอวจะมีกระเป๋าใส่โทรศัพท์ และนั่งในท่าที่เอาขาซ้ายมาวางบนเก้าอี้ ความเป็นเอเชียหลาย ๆ อย่างที่เขาแสดง หลังวิดีโอของอึ้งเป็นที่นิยม ทั้งอึ้งและปเฏลต่อมาได้รับเชิญให้ออกอากาศบนบีบีซีร่วมกัน นอกจากนี้ทั้งคู่ยังปรากฏตัวร่วมกันในวิดีโอ "Uncle Roger Meet Egg Fried Rice Lady (@Hersha Patel)" (อังเคิลโรเจอร์พบกับนางข้าวผัดไข่) และปกป้องเธอภายหลังมีผู้คนแสดงความคิดเห็นเชิงลบต่อเธอจำนวนมากบนสื่อโซเชียล ในเดือนกันยายน 2020 เขาได้โพสต์วิดีโอวิจารณ์วิดีโอสอนทำข้าวผัดของกอร์ดอน แรมซีย์ เซเลบริตีเชฟชื่อดังชาวอังกฤษ แต่ในครั้งนี้เขาชื่นชมในเทคนิคที่กอร์ดอนใช้ว่าถูกต้อง

ในช่วงเดือนสิงหาคมและกันยายน เขาได้โพสต์วิดีโอสอนทำแกงเขียวหวาน 2 คลิป ของเจมี ออลิเวอร์ และ มาร์ก วีนส์ ซึ่งเขาได้วิจารณ์การทำแกงเขียวหวานของออลิเวอร์เป็นเชิงลบเสียส่วนใหญ่ ส่วนการทำแกงเขียวหวานของวีนส์นั้นเขาวิจารณ์ไปในทางที่ว่าแม่ยายของเขาแทบจะเป็นคนทำหลัก
# พายุเฮอริเคนไอโอตา
พายุเฮอริเคนไอโอตา  เป็นเฮอริเคนในมหาสมุทรแอตแลนติกลูกล่าสุดที่มีความเร็วลมอยู่ในระดับ 5 และเป็นเฮอริเคนแอตแลนติกระดับ 5 ลูกที่สองที่ก่อตัวในเดือนพฤศจิกายนเท่าที่มีการบันทึกไว้ (อีกลูกคือเฮอริเคนคิวบา พ.ศ. 2475) ไอโอตาสร้างความเสียหายอย่างหนักแก่ภูมิภาคอเมริกากลางซึ่งเพิ่งถูกเฮอริเคนอีตาพัดถล่มเมื่อสองสัปดาห์ก่อน

ไอโอตาเป็นพายุหมุนเขตร้อนลูกที่สามสิบเอ็ด พายุที่ได้รับการตั้งชื่อลูกที่สามสิบ และเฮอริเคนลูกที่สิบสาม และเฮอริเคนใหญ่ลูกที่หกของฤดูเฮอริเคนแอตแลนติก พ.ศ. 2563 ซึ่งมีพายุเกิดขึ้นชุกเป็นประวัติการณ์ ไอโอตามีต้นกำเนิดจากคลื่นเขตร้อนที่เคลื่อนเข้าสู่ทะเลแคริบเบียนด้านตะวันออกในวันที่ 10 พฤศจิกายน คลื่นดังกล่าวเริ่มก่อตัวเป็นระบบในอีกไม่กี่วันถัดมาและพัฒนาเป็นดีเปรสชันเขตร้อนทางทิศเหนือของโคลอมเบียเมื่อถึงวันที่ 13 พฤศจิกายน ดีเปรสชันลูกนี้ทวีความรุนแรงขึ้นเป็น พายุโซนร้อนไอโอตา ในอีกหกชั่วโมงถัดมา ในช่วงแรกพายุได้รับผลกระทบจากลมเฉือน แต่การย้ายศูนย์กลางและลมเฉือนที่ผ่อนกำลังลงทำให้ไอโอตาสามารถทวีกำลังขึ้นเป็นเฮอริเคนในวันที่ 15 พฤศจิกายน หลังจากนั้นก็เพิ่มกำลังแรงขึ้นอย่างรวดเร็วและกลายเป็นเฮอริเคนระดับ 5 ในวันรุ่งขึ้น สถานการณ์นี้ทำให้ พ.ศ. 2563 เป็นฤดูกาลที่ห้าติดต่อกันนับตั้งแต่ พ.ศ. 2559 ที่มีเฮอริเคนระดับ 5 อย่างน้อยหนึ่งลูก หลังจากที่อ่อนกำลังลงเล็กน้อยเป็นเฮอริเคนระดับ 4 ไอโอตาได้ขึ้นฝั่งทางภาคตะวันออกเฉียงเหนือของนิการากัว กลายเป็นเฮอริเคนที่มีกำลังแรงที่สุดที่เคยขึ้นฝั่งที่นิการากัวในเดือนพฤศจิกายนเท่าที่มีการบันทึกไว้  จากนั้นไอโอตาก็อ่อนกำลังลงอย่างรวดเร็วในขณะที่เคลื่อนตัวลึกเข้าไปในแผ่นดิน ก่อนที่จะสลายตัวไปในวันที่ 18 พฤศจิกายน

คลื่นเขตร้อนที่เป็นต้นกำเนิดของไอโอตาได้ก่อให้เกิดน้ำท่วมฉับพลันในเกาะต่าง ๆ ในทะเลแคริบเบียน มีการออกประกาศเฝ้าระวังและคำเตือนเกี่ยวกับพายุหมุนเขตร้อนเป็นครั้งแรกเมื่อวันที่ 14 พฤศจิกายนในบางพื้นที่ของโคลอมเบีย นิการากัว และฮอนดูรัส โดยสองประเทศหลังยังอยู่ระหว่างการฟื้นตัวจากความเสียหายที่อีตาเพิ่งก่อไว้เมื่อสองสัปดาห์ก่อน คลื่นเขตร้อนและไอโอตาได้นำพาฝนปริมาณมากไปยังพื้นที่บางส่วนของโคลอมเบีย ทำให้เกิดน้ำท่วมฉับพลันและดินโคลนถล่ม น้ำขึ้นจากพายุรวมทั้งฝนที่ตกลงมาอย่างหนักในพื้นที่ส่วนใหญ่ของนิการากัวทำให้เกิดน้ำท่วมฉับพลันที่ขยายเป็นวงกว้าง เหตุโคลนถล่มตามสถานที่ต่าง ๆ สร้างความเสียหายอย่างกว้างขวางและส่งผลให้มีผู้เสียชีวิตหลายราย มีผู้เสียชีวิตจากไอโอตาอย่างน้อย 54 คน ซึ่งรวมถึง 21 คนในนิการากัว และ 16 คนในฮอนดูรัสในบรรดาประเทศต่าง ๆ มีผู้สูญหายมากถึง 41 คน

การวางแผนเพื่อการบรรเทาทุกข์ตามมาในไม่ช้า ได้แก่ การตั้งเต็นท์ การเปิดโรงพยาบาลชั่วคราว และการส่งอาหารและน้ำให้แก่ผู้ที่ต้องการความช่วยเหลือ ไฟฟ้าที่ดับหลายแห่งเริ่มกลับมาใช้ได้ภายในเวลาไม่กี่วันหลังการพัดถล่มของไอโอตา ต้นไม้ที่ล้มขวางทางและเส้นทางที่ถูกตัดขาดเป็นอุปสรรคต่องานกู้ภัยบางส่วน
# เดเนียลลา อะลอนโซ
เดเนียลลา อะลอนโซ (born September 22, 1978) เป็นนักแสดง, นางแบบแฟชั่นหญิงชาวอเมริกัน เธอมีผลงานเด่นจากการแสดงภาพยนตร์สยองขวัญเรื่อง The Hills Have Eyes 2 และ Wrong Turn 2: Dead End ต่อมาเธอได้แสดงนำในละครโทรทัศน์ของ NBC เรื่อง Revolution ในปี 2012-2013 เรื่อง The Night Shift ในปี 2014 เธอแสดงละครโทรทัศน์ทาง่ช่อง TNT อีกหลายเรื่อง เช่น Animal Kingdom ในปี 2019 เธอได้รับบทแสดงนำในละครเรื่อง Dynasty

ผลงานด้านการแสดง

ภาพยนตร์
 ปี เรื่อง รับบท หมายเหตุ1997Academy BoyzLisa2001Black KnightJune2003Rhythm of the SaintsRena20062006All You've GotRada Kincaid2006Hood of HorrorPosie2007Missy 2007 Wrong Turn 2: Dead End Amber2007Nicole2009Love 10 to 1Cali2009Love SongCaliShort film2009We Were Once a FairytaleSofa Girlภาพยนตร์สั้น2009Lisa O'Brien2013Maria Ramirez2015Re-KillMatthews2015Paul Blart: Mall Cop 2 Divina Martinez2016Lawless Range Claudia Donnelly2018Maybe I'm FineSage2020Anderson Falls2020Isolated VictimLiliana Santana

ละครโทรทัศน์
 ปี เรื่อง รับบท หมายเหตุ2001Law & Order: Criminal IntentAngie Suarezตอน: "Jones"2003Law & OrderMaddi Donlouตอน: "Mother's Day"2004As the World TurnsPilar DomingoTV series2004–2005One Tree HillAnna Taggaroนักแสดงสมทบ (12 ตอน)2006CSI: NYJenny Rodriguezตอน: "Cool Hunter"2007CSI: MiamiAlexis Dawsonตอน: "Born to Kill"2007Saving GraceLily Blackbirdตอน: "Yeehaw, Geepaw"2007–2008Friday Night LightsCarlotta Alonsoนักแสดงสมทบ (10 ตอน)2008Stargate: AtlantisKatana Labreaตอน: "The Lost Tribe"2008Without a TraceDr. Erica Lozaตอน: "Push Comes to Shove"2009Knight RiderLynnตอน: "Exit Light, Enter Knight"2009CSI: Crime Scene InvestigationLiz Martin / Rosa Gonzalesตอน: "Deep Fried and Minty Fresh"2009MediumElizabeth Torresตอน: "Baby Fever"2010My GenerationBrenda Serranoนักแสดงหลัก(8 ตอน)2011MetroDaniela DiazUnsold TV pilot; aka. S.I.L.A.2011Mad LoveNurseตอน: "Friends and Other Obstacles"2011In Plain SightSue Shears / Sue Stillsตอน: "Provo-Cation"2012Private PracticeReyna Reyesตอน: "True Colors"2012Rizzoli & IslesRiley Cooperตอน: "Cuts Like a Knife", "Melt My Heart to Stone"2012Covert AffairsTherapistตอน: "This Is Not America", "Hello Stranger"2012UpgradeSantiago Twin 1ภาพยนตร์โทรทัศน์2012–2014RevolutionNora Claytonนักแสดงหลัก(ซีซั่น 1, 20 ตอน); นักแสดงรับเชิญ (ซีซั่น 2, 1 ตอน)2014The Night ShiftDr. Landry de la Cruzนักแสดงหลัก(ซีซั่น 1)2015Being Mary JaneMarisolนักแสดงสมทบ (6 ตอน)2015Major CrimesLori Weberซีซั่น 4 ตอน 17: "FindKaylaWeber"2016iZombieAlyssa Tramallตอน: "Fifty Shades of Grey Matter"2016Animal KingdomCatherineนักแสดงหลัก(ซีซั่น 1, 8 ตอน) 2017 Lethal Weapon Maria Navar ตอน: "A Problem Like Maria" 2017 MacGyver Alejandra Rosa ตอน: Duct Tape + Jack" 2018 SEAL Team Leigh Wheeler  ตอน "Containment"2018 The MagiciansMiss Kingตอน: "The Losses of Magic" 2018 Criminal Minds Lisa Douglas นักแสดงสมทบ (3 ตอน) 2018–2019 The Resident Zoey Barlow นักแสดงสมทบ (5 ตอน) 2019–present Dynasty Cristal Carrington Main role
# มานาซูรุ
มานาซูรุ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ วันที่ 1 มิถุนายน 2012 เมืองนี้มีประชากรประมาณ 7,926 คน ความหนาแน่น 1,130 คนต่อตารางกิโลเมตร และมีพื้นที่ทั้งหมด 7.02 ตารางกิโลเมตร

เมืองนี้เป็นศูนย์กลางการผลิตหินคุณภาพสูงซึ่งคือ หินโคมัตสึอิชิ (本小松石) เหตุที่ตั้งชื่อเมืองว่ามานาซูรุ เนื่องจากรูปร่างบนแผนที่มีลักษณะคล้ายกับนกกระเรียน (คำว่า มานาซูรุ แปลว่า นกกระเรียนคอขาว)

 ภูมิศาสตร์ 
thumb|คาบสมุทรมานาซูรุ
มานาซูรุตั้งอยู่บนคาบสมุทรเล็ก ๆ ที่ยื่นเข้าไปในอ่าวซางามิ อยู่ทางทิศตะวันออกเฉียงใต้ของภูเขาฮาโกเนะ ในพื้นที่ทางมุมตะวันตกเฉียงใต้สุดของจังหวัดคานางาวะ อยู่คั่นกลางระหว่างนครโอดาวาระทางทิศเหนือและเมืองยูงาวาระทางทิศใต้

คาบสมุทรมานาซูรุเป็นที่ราบสูงภูเขาไฟ ที่ปลายสุดของแหลมมานาซูรุ มีหินที่เรียกว่า มิตสึอิชิ หรือ มิตสึอิวะ ซึ่งเป็นจุดที่สามารถชมทิวทัศน์ของทะเลได้ และได้รับการจัดตั้งเป็นอุทยานธรรมชาติประจำจังหวัด มานาซูรูฮันโต (県立真鶴半島自然公園)

มีเหมืองหินจำนวนมากในพื้นที่ภูเขาทางตอนเหนือของเมือง เนินเขาตามชายฝั่งทางตอนเหนือมีการเพาะปลูกส้มอุนชูมิกัง และพื้นที่ทางตะวันตกเฉียงเหนือของเมืองเป็นส่วนหนึ่งของพื้นที่ภูเขาที่ต่อเนื่องไปยังวงแหวนรอบนอกของภูเขาไฟฮาโกเนะ
 แหลม: แหลมมานาซูรุ
 เกาะ: มิตสึอิชิ (มิตสึอิวะ), เบ็นเต็นจิมะ(弁天島)

 ริเวียร่าแห่งญี่ปุ่น 
thumb|ท่าเรือมานาซูรุ
พื้นที่ส่วนใหญ่ของเมืองเป็นพื้นที่ภูเขาและมีพื้นที่ราบน้อย แต่ก็มีใช้พื้นที่เชิงเขาของภูเขาไฟฮาโกเนะถูกใช้เป็นสวนส้มมิกัง ทิวทัศน์ที่เป็นพื้นที่ลาดชันจากฮาโกเนะทางทิศเหนือลงไปยังอ่าวซางามิทางทิศใต้เป็นที่กล่าวกันว่ามีลักษณะใกล้เคียงกับชายฝั่งทะเลเมดิเตอร์เรเนียนในฝรั่งเศสและอิตาลี ทำให้มีการเรียกที่นี่ว่าเป็น ริเวียร่าแห่งญี่ปุ่น (Japanese Riviera)http://www.city.odawara.kanagawa.jp/field/lifelong/youth/takengakusyuu/chiikisedaiwokoetataikenngakusyuuhoukokuh27.html  小田原市 平成27年度「あれこれ体験in片浦」開催内容の紹介

 เทศบาลข้างเคียง 
 โอดาวาระ
 ยูงาวาระ

 ประวัติศาสตร์ 
พื้นที่ในสมัยก่อนที่ประกอบเป็นมานาซูรุในปัจจุบันนั้นเป็นส่วนหนึ่งของแคว้นซางามิ ภายใต้การควบคุมของตระกูลโฮโจยุคหลังในยุคเซ็งโงกุ และเป็นส่วนหนึ่งของแคว้นศักดินาโอดาวาระในยุคเอโดะ ในช่วงเวลานี้มานาซูรุเป็นที่ขึ้นชื่อในเรื่องหินคุณภาพสูงสำหรับการก่อสร้าง หลังจากการฟื้นฟูเมจิ มานาซูรุได้รับการจัดตั้งเป็นหมู่บ้านในปี 1889 ต่อมาเมื่อวันที่ 1 ตุลาคม 1927 หมู่บ้านมานาซูรุได้รับการยกฐานะเป็นเมือง เมื่อวันที่ 30 กันยายน 1956 ได้มีการรวมหมู่บ้านอิวะที่อยู่ติดกันเข้าเป็นส่วนหนึ่งของเมืองมานาซูรู ข้อเสนอในการรวมเมืองมานาซูรุเข้ากับเมืองยูงาวาระที่อยู่ติดกันได้รับการต่อต้านอย่างท่วมท้นจากการลงประชามติของพลเมืองในปี 2005

 เศรษฐกิจ 
อุตสาหกรรมที่เป็นลักษณะเฉพาะของมานาซูรุคือการทำเหมืองหินโคมัตสึซึ่งมีมาตั้งแต่ยุคกลาง จากนั้นเศรษฐกิจของมานาซูรุก็ขึ้นอยู่กับการท่องเที่ยว และยังเป็นเมืองที่อยู่อาศัยของผู้ที่เดินทางไปทำงานในนครโอดาวาระที่อยู่ใกล้เคียง แม้ว่าคาบสมุทรที่เต็มไปด้วยเนินเขาและหินจะไม่เหมาะสำหรับการเกษตร แต่การเพาะปลูกส้มมิกังรวมไปถึงประมงเชิงพาณิชย์ก็ยังมีส่วนส่งเสริมเศรษฐกิจในท้องถิ่น

 การขนส่ง 
 รถไฟ 
 บริษัทรถไฟญี่ปุ่นตะวันออก - สายหลักโทไกโด
 สถานีรถไฟมานาซูรุ

 ทางหลวง 
 ทางหลวงญี่ปุ่นหมายเลข 135

 เมืองพี่น้อง 
  - อาซูมิโนะ จังหวัดนางาโนะ ตั้งแต่ 15 กันยายน 1995
  - ฮิโนฮาระ โตเกียว ตั้งแต่ 28 มีนาคม 2014
  - อามะ จังหวัดชิมาเนะ ตั้งแต่ 10 กรกฎาคม 2017
# ไทยซุปเปอร์โมเดลคอนเทสต์ 2007
ไทยซุปเปอร์โมเดลคอนเทสต์ 2007  เป็นการประกวดไทยซูเปอร์โมเดลคอนเทสต์ ครั้งที่ 6 ซึ่งมีการประกวดรอบตัดสินในวันที่ 15 พฤศจิกายน พ.ศ. 2550 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ปัณฑิตา ภูวิจารย์ เคาว์เวลล์ จากกรุงเทพมหานคร

 ผลการประกวด 
 ลำดับ 
ผลการประกวดผู้เข้าประกวด ไทยซุปเปอร์โมเดล 2007 13 – ปัณฑิตา ภูวิจารย์ เคาว์เวลล์ 10 คนสุดท้าย 1 – รสธร เจียรากร
 3 – สุพัตรา สุวรรณไตรย์
 4 – ภัชญา ธนะอุดม
 6 – ฐิตารีย์ อาสิงสมานันท์ 
 8 – มยุรี จำแม่น
 10 – นนธวรรณ ทองเหล็ง
 14 – วรรณธณี เบียดขุนทด
 18 – ประดับเดือน แสวงขวัญ
 20 – ขวัญข้าว ศรีสวัสดิ์

 รางวัลตำแหน่งพิเศษ 

ผลการประกวดผู้เข้าประกวด โฟโตจีนิค โมเดล 
 1 – ทศพร เจียรากร อิดิเตอร์ ชอยซ์ 
 14 – วรรณธณี เบียดขุนทด ซีเล็ค ซุปเปอร์โมเดล 
 13 – ปัณฑิตา ภูวิจารย์ เคาว์เวลล์ สก๊อต ชูการ์ ฟรี บอดี เพอร์เฟค 
 1 – ฐิตารีย์ อาสิงห์สมานันท์ สาวผมสวย สุขภาพดี 
 10 – นนธวรรณ ทองเหล็ง พอนด์ เพอเรสท์ ไวท์ สกิน 
 18 – ประดับเดือน สวรรค์ขวัญ

 ผู้เข้าประกวด 

 ผู้ได้ตำแหน่ง ไทยซุปเปอร์โมเดลคอนเทสต์
 หมายเลข ผู้เข้าประกวด ชื่อเล่น อายุ ส่วนสูง (ซม.)  1   รสธร เจียรากร  จ๋า  22  171  2   ศิรินดา อัลเดอร์วิช  ซาร่าห์  20  168  3   สุพัตรา สุวรรณไตรย์  ตั๊ก  21  168  4   ภัชญา ธนะอุดม  ภัช  18  178  5   ทิพย์สุดา มะลิวัลย์  ตุ้ม  21  170  6   ฐิตารีย์ อาสิงสมานันท์  แอร์  20  174  7   ซาร่า สิรีนาฎ เบรทซ์เค่  ซาราห์  16  174  8   มยุรี จำแม่น  อิ๋ว  20  179  9   สริตา สมิงกล้าทัพ  ปาล์มมี่  17  172 10  นนธวรรณ ทองเหล็ง  เมย์  15  173  11   ลาล่า นีมาก้า  ลาล่า  17  170  12   วรรณพร ต้นคำ  อะตอม  22  177  13   ปัณฑิตา ภูวิจารย์ เคาว์เวลล์  แซมมี่  15  171  14   วรรณธณี เบียดขุนทด  กิ๊ฟ  18  174  15   พิริยา พงศ์ชัยสิริกุล  ฟ้า  16  170  16   นิพา แก่นสาร  ต๊อบ  16  174  17   ชัชฎาพร สุนทรมณี  มิ้นท์  21  172  18   ประดับเดือน สวรรค์ขวัญ  หญิง  21  174  19   กะรัต นรางกูลย์  ทราย  19  169  20   ขวัญข้าว ศรีสวัสดิ์  กิ๊ก  18  176
# นกกะรางหัวน้ำเงิน
นกกะรางหัวน้ำเงิน (Pterorhinus courtoisi)  เป็นสปีชีส์ของนกในวงศ์ Leiothrichidae พบได้เฉพาะในมณฑลเจียงซี ประเทศจีน จนกระทั่งเมื่อไม่นานมานี้ สิ่งมีชีวิตที่ใกล้สูญพันธุ์อย่างยิ่งชนิดนี้เคยได้รับการปฏิบัติโดยทั่วไปว่าเป็นสปีชีส์ย่อยของนกกะรางคอเหลือง แต่สปีชีส์นั้นมีหัวสีเทาซีดแทนที่จะเป็นสีน้ำเงิน

นกกะรางหัวน้ำเงินเดิมถูกจัดให้อยู่ในสกุล Garrulax แต่หลังจากการตีพิมพ์ผลการศึกษาวิวัฒนาการชาติพันธุ์ระดับโมเลกุล (molecular phylogenetics) อย่างลึกซึ้งในปี 2018 มันถูกย้ายไปอยู่ในสกุล Pterorhinus ที่ถูกรื้อฟื้นขึ้นมาใหม่ ชื่อทวินามของมันได้รับเลือกเพื่อเป็นเกียรติแก่มิชชันนารีชาวฝรั่งเศสที่เดินทางไปยังประเทศจีน Frédéric Courtois (1860-1928)

สปีชีส์ย่อยต้นแบบ (nominate subspecies) ถูกค้นพบเพียงครั้งเดียวในปี 2000 ในอู้หยวน, เจียงซี แต่ยังคงหายากมากโดยมีประชากรทั้งหมดประมาณ 200 ตัว สายพันธุ์ย่อย G. courtoisi simaoensis ยังไม่เคยถูกพบในป่านับตั้งแต่ที่มีการเก็บตัวอย่างต้นแบบในซีเหมา, ยูนนานในปี ค.ศ. 1956 นกกะรางหัวน้ำเงินมากกว่า 100 ตัวถูกเก็บไว้ในสวนสัตว์ (ซึ่งเป็นส่วนหนึ่งของโครงการเพาะพันธุ์) และสถานที่เลี้ยงนกส่วนตัว แต่ยังไม่ชัดเจนว่าพวกมันเป็นพันธุ์ย่อยใด การตรวจสอบล่าสุดล้มเหลวในการให้ข้อสนับสนุนถึงความแตกต่างของสปีชีส์ย่อยสองสปีชีส์ที่แยกจากกัน ทำให้ simaoensis ถูกมองว่าเป็นชื่อพ้องของชื่อที่ได้เสนอไว้แล้วใน Handbook of the Birds of the World

นกชนิดนี้ถูกระบุอย่างไม่ถูกต้องว่าเป็นสายพันธุ์ที่น่ากังวลน้อยที่สุดในปี ค.ศ. 2006 ในบัญชีแดงไอซียูเอ็น ในความเป็นจริงแล้ว ดูเหมือนว่านกชนิดนี้ใกล้จะสูญพันธุ์อย่างน้อยที่สุดก็ในป่า สถานะของมันจึงได้รับการแก้ไขให้เป็น "ใกล้สูญพันธุ์อย่างยิ่ง" ในบัญชีฉบับปี 2007See BirdLife International (2007a,b).
# สวามีนารายัณอักษรธาม (นิวเดลี)
สวามีนารายัณอักษรธาม (Swaminarayan Akshardham) นิวเดลี เป็นโบสถ์พราหมณ์และศูนย์รวมด้านจิตวิญญาณและวัฒนธรรม ตั้งอยู่ในนิวเดลี ประเทศอินเดีย ชื่ออื่น ๆ เช่น อักษรธามมนเทียร (Akshardham Temple) และ เดลีอักษรธาม ภายในหมู่อาคารเป็นการแสดงถึงวัฒนธรรม จิตวิญญาณ และสถาปัตยกรรมของศาสนาฮินดูทั้งแบบจารีตและแบบร่วมสมัย มนเทียรได้รับแรงบันดาลใจมาจากโยคีจี มหาราช และสร้างสรรค์โดยประมุขสวามีมหาราช ก่อสร้างโดยบีเอพีเอส (BAPS)

มนเทียรมีพิธีอย่างเป็นทางการในวันที่ 6 พฤศจิกายน 2005 โดยประสุขสวามีมหาราช โดยมีแขกคนสำคัญเข้าร่วมงาน เช่น เอ พี เจ อับดุล กะลาม, มันโมหัน สิงห์, แอล เค อาทวนี และ บี แอล โชษี ศูนย์กลางของหมู่อาคารคือมนเทียรที่สร้างตามหลักของ วาสตุศาสตร์ และ ปัญจรัตรศาสตร์

สวามีนารายัณอักษรธามสาขาเดลีนั้นคล้ายเคียงกับอักษรธามแห่งก่อนที่คานธีนคร, รัฐคุชราต ภายในแสดงนิทรรศการและเรื่องราวเกี่ยวกับสวามีนารายัณ ผู้ออกแบบได้ใช้เทคโนโลยีและการสื่อสานสมัยใหม่ในการสร้างสรรค์นิทรรศการต่าง ๆ

นอกจากนี้ในหมู่อาคารยังประกอบด้วยอภิเษกมณฑป, น้ำพุดนตรีสหชานันท์, สวนและหอนิทรรศการสหชานันท์ทรรษัน, นีลกันถทรรษัน ภาพยนตร์ไอแม็กซ์แสดงประวัติชีวิตของสวามีนารายัณ และการล่องเรือเชิงวัฒนธรรม สันสกรุติทรรษัน ตามความเชื่อของฮินดูลัทธิสวามีนารายัณ คำว่าอักษรธาม หมายถึงที่ประทับของสวามีนารายัณ และผู้ศรัทธาเชื่อกันว่าเป็นวิมานประทับชั่วคราวของพระเจ้าบนโลกมนุษย์
# คอลิด อิบน์ ซะอีด
คอลิด อิบน์ ซะอีด อิบน์ อัลอาส อัลอุมะวี (เสียชีวิตใน ค.ศ. 634) เป็นเศาะฮาบะฮ์ของศาสดามุฮัมมัด

เขาเข้ารับอิสลามพร้อมกับอัมร์ พี่/น้องชายของเขาก่อน ค.ศ. 613 แล้วอพยพไปยังอบิสซิเนียพร้อมกับฮะมะนียะฮ์ ภรรยาของเขา ซึ่งเขาทำหน้าที่เป็นวะลีของอุมมุฮะบีบะฮ์ในตอนที่เธอแต่งงานกับมุฮัมมัดขณะยังอยู่ในอบิสซิเนีย เขาเป็นหนึ่งในมุฮาญิรูนที่ปฏิเสธสัตยาบันSeventh Session, Part 2 

ใน ค.ศ. 633 เขาเป็นผู้บัญชาการในการรบที่ซีเรียของอะบูบักร์ ใน ค.ศ. 634 เขาแต่งงานกับอุมมุฮะกีมในตอนเย็นก่อนที่จะถูกฆ่าในยุทธการที่มัรญ์ อัศศ็อฟฟัร
# ศิลปะเมารยะ
ศิลปะเมารยะเป็นคำใช้เรียกงานศิลปะที่ผลิตขึ้นในยุคของจักรวรรดิเมารยะ อาณาจักรแรกที่สามารถปกครองอนุทวีปอินเดียตอนเหนือตั้งแต่ปี 322 ถึง 185 ปีก่อนคริสต์กาล ศิลปะเมารยะที่หลงเหลือมาถึงปัจจุบันเป็นผลงานภายใต้พระราชูปถัมภ์ของกษัตริย์เมารยะ โดยเฉพาะพระเจ้าอโศกมหาราช หลักฐานชิ้นสำคัญที่หลงเหลือมาถึงปัจจุบันมีทั้งเสา, สถูป และถ้ำเจาะหิน

ศิลปะเมารยะขนาดใหญ่ที่หลงเหลือมาจนปัจจุบันเช่นซากของพระราชวังหลวงที่ปาฏลีบุตร, ราวมอนอลิธที่สารนาถ, โพธิมณฑล หรือแท่นทั้งสี่ที่โพธคยา, โถงเจดีย์ที่สลักเข้าไปในหินของถ้ำบาราบาร์ใกล้กับอำเภอคยา, งานแกะสลักแสดงสัตว์และพืชบนหินที่ธาวลี เป็นต้นMahajan V.D. (1960, reprint 2007). Ancient India, New Delhi: S.Chand, New Delhi, , p.348

อานันทะ โคมารัสวามีได้บันทึกไว้เมื่อปี 1923 ว่าศิลปะเมารยะมีอยู่สามระยะหลัก ระยะแรกสุดจะพบร่อยรอยของเทพเจ้าจากความเชื่อแบบพระเวท (เช่นภาพแกะสลักนูนต่ำแสดง พระสูรยะ และ พระอินทร์ ในถ้ำภชา) อย่างไรก็ตาม ถ้ำภชาในปัจจุบันถือกันว่าสร้างขึ้นภายหลังสมัยเมารยะ ราว 200-100 ปีก่อนคริสต์กาล ยุคที่สองเป็นราชศิลปะในพระเจ้าอโศกมหาราช พบในงานแกะสลักเสาจากหินก้อนเดียวที่มีจารึกพระราชโองการบนนั้น และยุคที่สามเป็นยุคเริ่มแรกของสถาปัตยกรรมอิฐและหิน เช่นในสถูปองค์เดิมที่สาญจี และถ้ำโลมัสฤษี ใสหมู่ถ้ำบาราบาร์

นักวิชาการส่วนมากเห็นตรงกันว่าศิลปะเมารยะได้รับอิทธิพลจากศิลปะกรีกและศิลปะเปอร์เซีย โดยเฉพาะอย่างยิ่งที่พบในสถาปัตยกรรมและประติมากรรมของหลวง